
TRGOVAČKI SUD U SPLITU	
					
Z A P I S N I K

od 24. rujna 2026.

      Prisutni od suda:		                       Pravna stvar:       

	Ana Misir Šarić
	Tužitelji:
	Stečajna masa iza ADRIACHEM d.d. u stečaju, Slavonski Brod

	(sudac)
	
	

	
	Tuženik:
	1. Ivo Jukić, Podstrana
2. Fran Zvonimir Jukić, Donji Vinjani

	
	
	

	Jelena Perkov
	Radi:
	Pobijanja pravnih radnji dužnika

	(zapisničar)
	
	



Pripremno ročište s početkom u 9,30 sati
 
Rasprava je javna.

Za tužitelja: zamjenik punomoćnika Toni Kurtović, odvjetnik u Splitu, punomoć u spisu
Za prvotuženika: nitko, uredno pozvan
Za drugotuženika: zamjenik punomoćnika tuženika Toni Knezović, odvjetnik u OD Vuković & Lalić d.o.o., Split, punomoć u spisu

Utvrđuje se da je 24. rujna 2026. u spis zaprimljen podnesak drugotuženika.

Zamjenik punomoćnika tužitelja u odnosu na podnesak drugotuženika ističe kako se protivi da sud donese rješenje o prekidu postupka. Podneseni prijedlog za lišenje poslovne sposobnosti prvotuženika sam po sebi nije dovoljan razlog za prekid ovog parničnog postupka. Indikativno je, prema navodima drugotuženika, kako prvotuženik sada ne bi bio sposoban štiti svoja prava i interese u ovom postupku, a do nedavno je bez odobrenja suda isplatio sebi na račun iznos od 283.000,00 eura, zatim nije postupio po rješenju stečajnog suda i vratio navedeni iznos u korist računa stečajne mase, već je sa svojim sinom, ovdje drugotuženikom, sklopio ugovor o dosmrtnom uzdržavanju. Nadalje, Županijsko državno odvjetništvo u Splitu je 5. studenoga 2025. podiglo optužnicu protiv prvotuženik Ive Jukića radi počinjenja dva kaznena djela i to produljeno kazneno djelo zlouporaba povjerenja u gospodarskom poslovanju i produljeno kazneno djelo krivotvorenje službene ili poslovne isprave.

Tuženik pod 2. ostaje pri svim navodima i dokaznim prijedlozima. U odnosu na prijedlog za prekid postupka tuženik pod da ističe da nije samo podnio prijedlog za lišenje poslovne sposobnosti pred Općinskim sudom u Splitu već je prije toga izradio nalaz i mišljenje po stalnom sudskom vještaku u odnosu na poslovnu i parničnu sposobnost tuženika pod 1. Što se tiče navoda da je tuženik pod 1. mogao isplatiti ovdje traženi iznos, ističe se kako iz same optužnice razvidno da je ovdje utuženi iznos navodno isplaćen u razdoblju od 2014. do 2020., a da je tuženik pod 2. i tuženik pod 1. sklopili predmetne ugovore 2023. godine, a i da je sam tuženik pod 1. dok je bio zdravog mentalnog stanja podnio prijedlog za nastavak stečajnog postupka. Stoga, nema govora o bilo kakvom sklapanju pravnog posla da bi se onemogućila naplata predmetnog dugovanja, već se radi o pogoršanju zdravstvenog stanja tuženika pod 1. koje mu je onemogućilo da se valjano očituje na zahtjev Trgovačkog suda u ožujku i kolovozu 2024.

Sud donosi
r j e š e nj e

I Radi dokazivanja bitnih činjenica iz tužbe izvest će se dokaz čitanjem isprava sadržanih u spisu.

II Na ročištu glavne rasprave, radi utvrđenja istinitosti tvrdnja iz odgovora na tužbu, izvest će se dokaz saslušanjem prvo i drugotuženika.

III Prethodni postupak se zaključuje.

IV Ročište glavne rasprave na kojem će se izvesti dokaz saslušanjem prvo i drugotuženika zakazuje za 26. studenog 2026. s početkom u 12,00 sati, što prisutni primaju na znanje pa se neće posebno pozivati. 

Dovršeno u 9,11 sati.

Sudac					Stranke    

